ΚΑΝΟΝΙΣΜΟΣ (ΕΟΚ) αριθ. 1629/77 ΤΗΣ ΕΠΙΤΡΟΠΗΣ της 20ής Ιουλίου 1977 περί λεπτομερειών εφαρμογής των ειδικών μέτρων παρεμβάσεως που προορίζονται για τη συγκράτηση της αναπτύξεως της αγοράς του προς αρτοποίηση μαλακού σίτου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελικά από τον κανονισμό (ΕΟΚ) αριθ. 1386/77(2) και ιδίως το άρθρο 8 παράγραφος 2,

Εκτιμώντας:

ότι το άρθρο 8 παράγραφος 4 του κανονισμού (ΕΟΚ) αριθ. 2727/75 προβλέπει ότι η φύση και η εφαρμογή των ειδικών μέτρων παρεμβάσεως αποφασίζονται από την Επιτροπή, σύμφωνα με την προβλεπόμενη στο άρθρο 26 του αυτού κανονισμού διαδικασία, ότι για να αποτραπεί στο μέγιστο δυνατόν η διατάραξη της αγοράς του αρτοποιησίμου μαλακού σίτου, αρμόζει, προηγουμένως, να προσδιορισθούν οι συνθήκες σύμφωνα με τις οποίες τα ειδικά μέτρα παρεμβάσεως θα εφαρμοσθούν, ως και η έκταση των μέτρων τούτων, ότι εξ άλλου είναι απαραίτητο να προβλεφθούν οι διατάξεις αυτές για να επιτραπεί η ταχεία εφαρμογή των ανωτέρω μέτρων-

ότι όλα τα ειδικά μέτρα παρεμβάσεως οφείλουν, ανάλογα με τις συνθήκες της αγοράς των σιτηρών, να συγκρατούν την άνοδο των τιμών του αρτοποιησίμου μαλακού σίτου, στην εν λόγω αγορά, στο επίπεδο της τιμής αναγωγής,

ότι αρμόζει, όπως προς επίτευξη τούτου, διαβαθμισθούν, τα ειδικά μέτρα σε συνάρτηση με την σοβαρότητα των εν λόγω συνθηκών, διά της προβλέψεως κατ' αρχήν ελαστικών μέτρων, ακολούθως δε πλέον συγκεκριμένων μέτρων προς συγκράτηση των τιμών, δυναμένων τελικώς να φθάσουν μέχρι της αγοράς-

ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

2 Τα ειδικά μέτρα παρεμβάσεως τα προβλεπόμενα στο άρθρο 8 παράγραφος 2 του κανονισμού (ΕΟΚ) αριθ. 2727/75 λαμβάνονται σύμφωνα με τους αναφερομένους στα ακόλουθα άρθρα όρους.

Άρθρο 2

Τα ειδικά μέτρα αποφασίζονται αφού ληφθούν υπόψη τα ακόλουθα κριτήρια:

- κατάσταση και προοπτικές εξελίξεως των διαθεσίμων στην αγορά της Κοινότητος σιτηρών,

- προοπτικές εισαγωγής σιτηρών και εξαγωγής μαλακού σίτου,

- εξέλιξη των τιμών του προς αρτοποίηση μαλακού σίτου στις πλέον αντιπροσωπευτικές τοποθεσίες της Κοινότητος.

Άρθρο 3

Τα ειδικά μέτρα παρεμβάσεως ελήφθησαν με πρωτοβουλία της Επιτροπής ή τη αιτήσει των Κρατών μελών. Αυτά προσδιορίζουν ιδίως:

- την ποσότητα και ποιότητα των σχετικών προϊόντων,

- το γεωγραφικό πεδίο εφαρμογής και ενδεχομένως τη διάρκεια εφαρμογής του μέτρου.

Άρθρο 4

Αναλόγως με την κατάσταση της αγοράς, η Επιτροπή αποφασίζει κατά τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 ένα ή περισσότερα ειδικά μέτρα παρεμβάσεως που προσδιορίζονται κατωτέρω για τον αρτοποιήσιμο μαλακό σίτο:

1. Σύναψη συμβάσεως αποθεματοποιήσεως μεταξύ του οργανισμού παρεμβάσεως και του κατόχου, επί προσδιοριστέα ημερησία αποζημίωση.

2. Σύναψη συμβάσεως αποθεματοποιήσεως ίδια με αυτή που προβλέπεται στο σημείο 1 ανωτέρω, αλλά, προβλέπουσα το δικαίωμα του οργανισμού παρεμβάσεως να καθίσταται αγοραστής, κατά τη λήξη της συμβάσεως ολοκλήρου ή μέρους της σχετικής ποσότητος στην τιμή αναγωγής, προσαρμοζομένη κατά περίπτωση, διά των προσαυξήσεων ή των μειώσεων που προβλέπονται στο άρθρο 5 παράγραφος 3 έως 5.

Ο οργανισμός παρεμβάσεως εξουσιοδοτείται να ασκεί τα προβλεπόμενα ανωτέρω δικαιώματα σύμφωνα με τη διαδικασία που αναφέρεται στο άρθρο 26 του κανονισμού (ΕΟΚ) αριθμ. 2727/75.

3. Αγορά από τον οργανισμό παρεμβάσεως στην προσαρμοσμένη κατά περίπτωση, τιμή αναγωγής διά των προσαυξήσεων και των μειώσεων του άρθρου 5 παράγραφος 3 έως 5.

4. Αγορά από τον οργανισμό παρεμβάσεως διά δημοπρασίας.

Άρθρο 5

1. Εφ' όσον το ειδικό μέτρο παρεμβάσεως πραγματοποιείται υπό μορφή αγοράς στην τιμή αναγωγής, ο αρτοποιήσιμος μαλακός σίτος πρέπει να ανταποκρίνεται στις ελάχιστες απαιτήσεις αρτοποιήσεως που έχουν καθορισθεί από τον κανονισμό (ΕΟΚ) αριθ. 1155/77 του Συμβουλίου (3) και αυτές που έχουν βεβαιωθεί σύμφωνα με την μέθοδο προσδιορισμού της ελαχίστης αρτοποιησίμου ποιότητος του μαλακού σίτου, ο οποίος καθορίζεται από τον κανονισμό (ΕΟΚ) αριθ. 1628/77 της Επιτροπής(4).

Οι διαδικασίες αναλήψεως του αρτοποιησίμου μαλακού σίτου από τους οργανισμούς παρεμβάσεως είναι οι προβλεπόμενες στο άρθρο 2 παράγραφος 3, 3, 4 και 5 του κανονισμού (ΕΟΚ) αριθ. 569/77 της Επιτροπής, περί καθορισμού των διαδικασιών και των όρων αναλήψεως των σιτηρών από τους οργανισμούς παρεμβάσεως(5).

Κάθε κάτοχος ομογενών παρτίδων τουλάχιστον 80 τόννων αρτοποιησίμου σίτου δικαιούται να υποβάλλει το σιτηρό αυτό στον οργανισμό παρεμβάσεως. Εν τούτοις, δύναται να καθορισθεί και ανώτερο όριο ελαχίστης ποσότητος.

2. Για να γίνει δεκτός ο αρτοποιήσιμος μαλακός σίτος, πρέπει να είναι υγιής, ανόθευτος και σύμφωνος προς τα συναλλακτικά ήθη.

Θεωρείται ως υγιής, ανόθευτος και σύμφωνος προς τα συναλλακτικά ήθη, εφ' όσον έχει το ιδιάζον χρώμα του μαλακού σίτου και είναι απηλλαγμένος από οσμές και ζώντα παράσιτα (περιλαμβανομένων των ακαρίδων) σε κάθε στάδιο εξελίξεως αυτών και εφ' όσον:

- το ολικό ποσοστό των στοιχείων που ανήκουν στο μαλακό σίτο αμέμπτου ποιότητος ισούται με 90% τουλάχιστον,

- η υγρασία δεν υπερβαίνει ένα ποσοστό αναλόγως των περιοχών, μεταξύ 14 και 16% καθοριζόμενο από τους οργανισμούς παρεμβάσεως,

- το ειδικό βάρος δεν είναι κατώτερο ενός βάρους, αναλόγως των περιοχών, μεταξύ 72 και 75 χιλιογράμμων ανά εκατόλιτρο, καθοριζόμενο από τους οργανισμούς παρεμβάσεως,

- το ποσοστό σπόρων υπό βλάστηση δεν υπερβαίνει το 6%,

- το ποσοστό των ξένων αναμίξεων που αποτελείται από σπόρους δεν υπερβαίνει το 5%,

- το συνολικό ποσοστό των διαφόρων ξένων αναμίξεων (Schwarzbesatz) δεν ξεπερνά το 3% εκ του οποίου κατ' ανώτατο όριο 0,05% είναι από ξηρανθέντες αφ' εαυτών σπόροι, 0,05% ερυσίβης και 0,10% σπόροι βλαβερών φυτών (ζιζανίων),

- το ποσοστό των θραυσμένων σπόρων δεν υπερβαίνει το 5%,

- το ποσοστό των θερμαινομένων σπόρων κατά τις επεξεργασίες ξηράνσεως δεν υπερβαίνει το 0,50%.

3. Εφ' όσον ο μαλακός σίτος αρτοποιησίμου ποιότητος που αγοράσθηκε από τους οργανισμούς παρεμβάσεως διαφέρει από τον ποιοτικό τύπο για τον οποίο έχει καθορισθεί η τιμή αναγωγής, η τιμή αυτή επαυξάνεται ή ελαττούται διά προσαυξήσεως και μειώσεως, υπολογιζομένων σε ποσοστό αυτής της τιμής, όπως αυτή ισχύει στην αρχή της περιόδου εμπορίας.

Εν τούτοις, στα νέα Κράτη μέλη, από την 1η Ιανουαρίου 1978, θα λαμβάνεται υπόψη γι' αυτόν τον υπολογισμό η κοινοτική τιμή αναγωγής η ισχύουσα κατά την έναρξη της περιόδου εμπορίας.

4. Εφ' όσον η ξηρότης του αρτοποιησίμου μαλακού σίτου του προσφερθέντος στην παρέμβαση είναι ανωτέρα της αντιστοιχούσης στο ποσοστό υγρασίας το προβλεπόμενο για τον ποιοτικό τύπο, η τιμή αναγωγής αυξάνεται κατά προσαύξηση, υπολογιζομένη σύμφωνα με τα προβλεπόμενα ποσοστά για το μαλακό σίτο στον πίνακα του παραρτήματος του κανονισμού (ΕΟΚ) αριθ. 1570/77 της Επιτροπής, περί των προσαυξήσεων και μειώσεων που εφαρμόζονται κατά την παρέμβαση στον τομέα των σιτηρών(6).

Εφ' όσον το ειδικό βάρος του αρτοποιησίμου μαλακού σίτου, ο οποίος προσφέρεται στην παρέμβαση, διαφέρει από το προβλεπόμενο συγκεκριμένο βάρος για τον ποιοτικό τύπο, οι προσαυξήσεις και οι μειώσεις που εφαρμόζονται στην τιμή αναγωγής καθορίζονται σε ποσοστά ως ακολούθως:

"" ID="1">Προσαυξήσεις" ID="1">πλέον του 76,0 - 77,0> ID="2">0,3"> ID="1">πλέον του 77,0 - 78,0> ID="2">0,6"> ID="1">πλέον του 78,0 - 79,0> ID="2">0,9"> ID="1">πλέον του 79,0> ID="2">1,1"" ID="1">Μειώσεις" ID="1">λιγότερο του 74,0 - 73,0> ID="2">0,75"> ID="1">λιγότερο του 73,0 - 72,0> ID="2">1,25""

Εφ' όσον δύο προσαυξήσεις είναι εφαρμόσιμες, εφαρμόζεται μόνο η υψηλότερη τοιαύτη.

5. Εφ' όσον το ποσοστό των διαφόρων ξένων αναμίξεων (Schwarzbesatz) υπερβαίνει το 0,5% εφαρμόζεται στην τιμή αναγωγής ένα ποσό μειώσεως 0,1% για κάθε επί πλέον διαφορά κατά 0,1%.

Εφ' όσον το ποσοστό των ξένων αναμίξεων που αποτελούνται από σπόρους καθώς και το ποσοστό των θραυσμένων σπόρων μαζί υπερβαίνουν το 4%, το δε ποσοστό των υπό βλάστηση σπόρων το 2,5% στην τιμή αναγωγής εφαρμόζεται ποσοστό μειώσεως 0,05% για κάθε επί πλέον διαφορά εκ 0,1%.

6. Η προς πώληση διάθεση του αρτοποιησίμου μαλακού σίτου που αγοράσθηκε από τον οργανισμό παρεμβάσεως, πραγματοποιείται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1977.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 20 Ιουλίου 1977.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 281 της 1.11.1975, σ. 1.

(2) ΕΕ αριθ. Ν 158 της 29.6.1977, σ. 1.

(3) ΕΕ αριθ. Ν 136 της 2.6.1977, σ. 10.

(4) ΕΕ αριθ. Ν 181 της 21.7.77, σ. 20.

(5) EΕ αριθ. Ν 174 της 14.7.1977, σ. 15.

(6) ΕΕ αριθ. Ν 174 της 14.7.1977, σ. 18.